Canal de Mozambique

La Canal de Mozambique (en francés Canal du Mozambique; en malgaxe Lakandranon'i Mozambika; y en portugués Canal de Moçambique) ye un brazu del océanu Índicu asitiáu ente Madagascar y MozambiqueArtículu Mozambique Channel na web de la Enciclopedia Británica.. Tien una estensión aproximada de 1.700 km de llargu y un anchor, nel so puntu más estrechu, de 419 km. La so mayor fondura, de 3.292 m, alcánzala a unos 230 km de la costa de Mozambique. Una corriente templada, nomada la corriente de Mozambique, percuérrelu en direición sur, dirixendo l'agua del Índicu hacia la corriente d'Agulhas, asitiada na costa oriental de la República Sudafricana.

 Llendes 
La máxima autoridá internacional encargada d'afitar la llende de los mares y océanos a efeutos de navegación marítima, la Organización Hidrográfica Internacional (International Hydrographic Organization, IHO), considera la canal de Mozambique como un mar. Na so publicación de referencia, «Limits of oceans and seas» (Llendes d'océanos y mares, 3ª edición de 1953), asígna-y el númberu d'identificación 45 (a) —correspondiente a ún de los mares del océanu Índicu— y define les sos llendes como vien darréu:

Pese a que figura asina na definición de la IHO, lo más correutu ye definir la llende occidental como la costa meridional africana (Southern Africa) o la costa de Mozambique, y non la costa de Sudáfrica (South Africa).

 Islles na canal 

 Comores 
Gran Comora
Mohéli
Anjouan

 France 
 Mayotte, que ye una rexón alministrativa francesa y que ye reclamada como de so por Comores.
 Delles islles del distritu de les Islles Esperdigaes del Océanu Índicu, dientro de los Territorios franceses australes y antárticos:
Banc du Geyser, reclamáu por Madagascar y Comores.
Islla de Juan de Nova, reclamada por Madagascar.
Islla d'Europa, reclamada por Madagascar. 
Bassas da India, reclamada por Madagascar.

 Mozambique 
Archipiélagu de les Primeres y les Segundes

 Historia 
La canal foi l'escenariu de la batalla de Madagascar, demientres la Segunda Guerra Mundial.

 Referencies 

 Enllaces esternos 

Categoría:Océanu Índicu
Categoría:Xeografía de Mozambique
Categoría:Xeografía de Madagascar